CELEX: 32018R0614
Language: et
Date: 2018-04-20 00:00:00
Title: Komisjoni rakendusmäärus (EL) 2018/614, 20. aprill 2018, millega kiidetakse heaks asoksüstrobiini toimeainena kasutamine tooteliiki 7, 9 või 10 kuuluvates biotsiidides (EMPs kohaldatav tekst )

23.4.2018   
            
            
               ET
            
            
               Euroopa Liidu Teataja
            
            
               L 102/5
            
         KOMISJONI RAKENDUSMÄÄRUS (EL) 2018/614,
   20. aprill 2018,
   millega kiidetakse heaks asoksüstrobiini toimeainena kasutamine tooteliiki 7, 9 või 10 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eelkõige selle artikli 9 lõike 1 punkti a,
   ning arvestades järgmist:
   
               (1)
            
            
               13. aprillil 2014 sai Ühendkuningriik taotluse toimeaine asoksüstrobiini heakskiitmiseks seoses selle kasutamisega biotsiidides, mis kuuluvad määruse (EL) nr 528/2012 V lisas määratletud tooteliiki 7 (pinnakonservandid), 9 (kiu, naha, kummi ja polümeermaterjalide konservandid) või 10 (ehitusmaterjali konservandid).
            
         
               (2)
            
            
               Vastavalt määruse (EL) nr 528/2012 artikli 8 lõikele 1 esitas Ühendkuningriik 1. detsembril 2016 hindamisaruanded koos oma soovitustega.
            
         
               (3)
            
            
               Euroopa Kemikaaliamet koostas 3. oktoobril 2017 biotsiidikomitees oma arvamused, võttes arvesse taotlust hindava pädeva asutuse järeldusi.
            
         
               (4)
            
            
               Kõnealuste arvamuste kohaselt vastavad tooteliiki 7, 9 või 10 kuuluvad asoksüstrobiini sisaldavad biotsiidid eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selliste biotsiidide kasutamist reguleerivad nõuded ja tingimused.
            
         
               (5)
            
            
               Seepärast on asjakohane kiita heaks asoksüstrobiini kasutamine tooteliiki 7, 9 või 10 kuuluvates biotsiidides, kui on täidetud teatavad nõuded ja tingimused.
            
         
               (6)
            
            
               Arvamustes jõuti järeldusele, et asoksüstrobiin vastab Euroopa Parlamendi ja nõukogu määruse (EÜ) nr 1907/2006 (2) XIII lisa kohaselt väga püsiva ja toksilise aine kriteeriumidele. Asoksüstrobiin vastab seega määruse (EL) nr 528/2012 artikli 10 lõike 1 punktis d sätestatud tingimustele ning seda tuleks käsitada kui asendamisele kuuluvat ainet.
            
         
               (7)
            
            
               Kõnealuse määruse artikli 10 lõike 4 kohaselt peaks asendamisele kuuluva toimeaine heakskiit kehtima kuni seitse aastat.
            
         
               (8)
            
            
               Kuna asoksüstrobiin vastab määruse (EÜ) nr 1907/2006 XIII lisas sätestatud väga püsiva aine kriteeriumidele, tuleb asoksüstrobiiniga töödeldud või asoksüstrobiini sisaldavad töödeldud kaubad turule laskmisel asjakohaselt märgistada.
            
         
               (9)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (10)
            
            
               Käesoleva määrusega ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine asoksüstrobiini kasutamine tooteliiki 7, 9 või 10 kuuluvates biotsiidides vastavalt lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. aprill 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  Asoksüstrobiin
               
               
                  IUPACi nimetus:
                  metüül-(E)-2-{2[6-(2-tsüanofenoksü)pürimidiin-4-üüloksü]fenüül}-3-metoksüakrülaat
                  EÜ nr: puudub
                  CASi nr: 131860-33-8
               
               
                  965 g/kg
               
               
                  1. november 2018
               
               
                  31. oktoober 2025
               
               
                  7
               
               
                  Asoksüstrobiini käsitatakse kooskõlas määruse (EL) nr 528/2012 artikli 10 lõike 1 punktiga d asendamisele kuuluva toimeainena.
                  Biotsiidide puhul antakse luba järgmisel tingimusel:
                  toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Töödeldud toodete turulelaskmisel kohaldatakse järgmist tingimust:
                  isik, kes vastutab asoksüstrobiiniga töödeldud või seda sisaldava töödeldud toote turulelaskmise eest, tagab, et sellise töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.
               
            
                  9
               
               
                  Asoksüstrobiini käsitatakse kooskõlas määruse (EL) nr 528/2012 artikli 10 lõike 1 punktiga d asendamisele kuuluva toimeainena.
                  Biotsiidide puhul antakse luba järgmisel tingimusel:
                  toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Töödeldud toodete turulelaskmisel kohaldatakse järgmist tingimust:
                  isik, kes vastutab asoksüstrobiiniga töödeldud või seda sisaldava töödeldud toote turulelaskmise eest, tagab, et sellise töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.
               
            
                  10
               
               
                  Asoksüstrobiini käsitatakse kooskõlas määruse (EL) nr 528/2012 artikli 10 lõike 1 punktiga d asendamisele kuuluva toimeainena.
                  Biotsiidide puhul antakse luba järgmisel tingimusel:
                  toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Töödeldud toodete turulelaskmisel kohaldatakse järgmist tingimust:
                  isik, kes vastutab asoksüstrobiiniga töödeldud või seda sisaldava töödeldud toote turulelaskmise eest, tagab, et sellise töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.
               
            
         (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.